前TVB貴氣花旦被質疑整容愈老愈似李嘉欣 孭Hermès歎半退休生活
現年54歲的郭可盈是前無綫（TVB）四大花旦之一，參演過《刑事偵緝檔案》系列、《創世紀》等經典電視劇，2004年她與林文龍結婚，2010年誕下愛女林天若（Tania），雖然淡出幕前，但郭可盈活躍於社交網，更不時分享生活片段。
近日郭可盈趁天氣放晴外出外出遊玩，到九龍塘會所食中式點心，享受美食，兼睇人打網球，相當悠閒自在，尤如貴婦豪門生活。郭可盈一身便裝打扮，頭上的帽子卻有H標誌，孭Hermès手袋，難掩美貌貴氣。
郭可盈出身富裕，其父郭達昌開塑膠廠傳有百億身家，靠打理家族生意亦夠她衣食無憂。有網民大讚郭可盈年過半百美貌身材依然Keep得極好，亦有人質疑郭可盈是否整容，皆因其臉部變小，愈來愈靚，十足似嫁入豪門的「大美人」李嘉欣，同樣富貴靚女，令人羨慕。